Up-307/96
Natisni
Opravilna št.:
Up-307/96
Datum odločitve:
23. 6. 1997
ECLI:
ECLI:SI:USRS:1997:Up.307.96
Akt:
Ustavna pritožba M. Č. zoper sodbo Višjega sodišča v Kopru št.

Cp 461/96 z dne 2.10.1996 v zvezi s sodbo Okrajnega sodišča v Novi Gorici št. P 456/94 z dne 22.5.1996
Izrek:
Ustavna pritožba M. Č. zoper sodbo Višjega sodišča v Kopru v zvezi s sodbo Okrajnega sodišča v Novi Gorici se zavrže.
Evidenčni stavek:
Ustavno sodišče zavrže ustavno pritožbo, če pritožnik nepopolne vloge kljub pozivu Ustavnega sodišča v določenem roku ne dopolni.
Geslo:
Nepopolna vloga - ustavna pritožba, njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
V obrazložitvi svoje odločitve se Ustavno sodišče sklicuje na svojo zadevo št. Up-141/95 z dne 17.1.1991.
Vrsta zadeve:
ustavna pritožba
Vrsta akta:
drugi akti
Datum vloge:
8. 11. 1996
Vrsta odločitve:
sklep
Vrsta rešitve:
zavrženje
Dokument:
US18429
Up-307/96-6
23.6.1997
S K L E P
Ustavno sodišče je v postopku za preizkus ustavne pritožbe M. Č. iz R., N. G., ki ga zastopa pooblaščenka M. Č. iz R., N. G. na seji senata dne 23. junija 1997
s k l e n i l o :
Ustavna pritožba M. Č. zoper sodbo Višjega sodišča v Kopru št.
Cp 461/96 z dne 2.10.1996 v zvezi s sodbo Okrajnega sodišča v Novi Gorici št. P 456/94 z dne 22.5.1996 se zavrže.
O b r a z l o ž i t e v
1. Iz vloge M. Č. z dne 7.11.1996 smiselno izhaja, da želi vložiti ustavno pritožbo kot pravno sredstvo zoper sodbo Višjega sodišča v Kopru, s katero je bilo naloženo plačilo komunalnih storitev. Vlagateljica se namreč ne strinja z obveznostjo plačila za odvoz smeti. Meni, da na podlagi dopisa predsednika IS SO Nova Gorica Komunalnemu podjetju Komunala, Nova Gorica, v katerem je predlagano, naj se jo oprosti plačila odvoza smeti, le-tega ni več dolžna plačevati. Komunalno podjetje naj bi s tem, da storitve še nadalje zaračunava, kršilo človekove pravice.
2. Vlagateljica je zato že 15.4.1994 vložila ustavno pritožbo zoper odločbo sodišča, s katero ji je bilo naloženo plačilo stroškov odvoza smeti z obrestmi in stroški postopka. Glede na to, da iz izpodbijanih določb ni izhajalo, da bi bile vlagateljici kršene kakšne človekove pravice ali temeljne svoboščine, Ustavno sodišče prve ustavne pritožbe ni sprejelo (Up-141/95 z dne 17.1.1996).
3. V postopku preizkusa te ustavne pritožbe, pa je bila vlagateljica pozvana, da pomanjkljivo vlogo dopolni tako, da bo iz nje razvidno, kdo je upravičeni pritožnik, da navede akt, ki se izpodbija, in dejstva, ki pritožbo utemeljujejo, katere človekove pravice in temeljne svoboščine naj bi bile z njim kršene ter izkaže izčrpanost pravnih sredstev in pravočasnost pritožbe. Pri tem je bila opozorjena tudi na posledice, če vloge ne bi dopolnila.
4. Vlagateljica je sicer v roku poslala dopolnitev, vendar je v dopolnitvi kot pooblaščenka pritožnika ponovno utemeljevala le nestrinjanje z obveznostjo plačila prispevkov za odvoz smeti, zato je Ustavno sodišče ustavno pritožbo zavrglo.
5. Senat Ustavnega sodišča je ta sklep sprejel na podlagi četrte alinee prvega odstavka 55. člena Zakona o Ustavnem sodišču Slovenije (Uradni list RS, št. 15/94) v sestavi: predsednik mag. Janez Snoj in člana Franc Testen in dr. Lojze Ude.
Predsednik senata
mag. Janez Snoj